AF ลุยซัพพอร์ต SMEs
AF ลุยซัพพอร์ต SMEs หนุนเข้าถึงแหล่งเงินทุน นำเงินเป็นทุนหมุนเวียนเสริมสภาพคล่อง
9 ก.ค. 2564

นายอัครวิทย์ สุกใส ประธานเจ้าหน้าที่บริหาร บริษัท ไอร่า แฟคตอริ่ง จำกัด (มหาชน) หรือ AF เปิดเผยว่า ขณะนี้บริษัทยังปล่อยสินเชื่อแฟคตอริ่งแบบต่อเนื่องจนถูกยกให้เป็นขวัญใจกลุ่ม SMEs ในฐานะผู้ประกอบการด้านให้บริการเงินทุนหมุนเวียนระยะสั้น จากการปรับกลยุทธ์การให้บริการโดยพัฒนาแพลตฟอร์ม e-Factoring แบบออนไลน์ ทำให้การพิจารณาสินเชื่อทำได้อย่างรวดเร็ว และเป็นการอำนวยความสะดวกให้ SMEs เข้าถึงแหล่งเงินทุนเพื่อนำเงินจากการขายเอกสารการค้าไปเป็นทุนหมุนเวียนเพิ่มสภาพคล่องได้รวดเร็วยิ่งขึ้น
นอกจากนี้ยังพัฒนาผลิตภัณฑ์ทางการเงินใหม่ โดยเพิ่มการให้บริการสินเชื่อหมุนเวียนแก่ Supply Chain รวมถึงสินเชื่อ Project Finance ซึ่งเป็นสินเชื่อระยะยาวใช้เป็นเงินทุนหมุนเวียนเพื่อการขยายกิจการ พร้อมปักธงสู่ผู้นำให้บริการดิจิทัลแฟคตอริ่ง ในกลุ่ม Non Bank อันดับต้นๆ ของประเทศ ควบคู่ไปกับการเป็นบัดดี้ชั้นดีที่คอยซัพพอร์ตให้ SMEs เข้าถึงแหล่งเงินกู้ในการเสริมสภาพคล่องได้ง่าย